**Complutensijanski univerzitet u Madridu** (španski: ; latinski: ), skraćeno **Complutense**, je javni istraživački univerzitet u Madridu u Španiji i jedan od najstarijih univerziteta na svijetu. Univerzitet pohađa preko 86,000 studenata i redovito ga se uvrštava u sami vrh među institucijama visokog obrazovanja u Španiji. Prema španskim novinama El Mundo Complutense je najprestižnija institucija visokog obrazovanja u zemlji.

U sedam vijekova dugoj istoriji istaknuti studenti ovoga univerziteta bili su i Ignacije Loyola, Federico García Lorca, Pedro Calderón de la Barca, Santiago Ramón y Cajal, Jules Mazarin i mnogi drugi. Pohađalo ga je i 7 dobitnika Nobelove nagrade, 18 dobitnika Nagrade princeze od Asturije, 7 dobitnika Nagrade Miguel de Cervantes za književnost na španskom jeziku, komesari u Evropskoj komisiji, predsjednik Evropskog parlamenta, glavni sekretar Evropskog vijeća, članovi izvršnog odbora Evropske centralne banke, generalni sekretar NATO-a, generalni direktor UNESCO-a, upravni direktor MMF-a kao i šefovi država i vlada.

1785. godine Complutensijanski univerzitet u Madridu je bio prvi univerzitet u svijetu koji je dodijelio akademsku titulu doktorata ženskoj studentici. Kraljevskim dekretom iz 1857. godine Complutense je proglašen jedinim univerzitetom u Španskom Carstvu sa pravom da dodjeljuje doktorate.

U međunarodnom kontekstu, univerzitet ima potpisane sporazume o saradnji sa najprestižnijim univerzitetima kao što su Univerzitet u Oxfordu, Pantheon-Sorbonne u Parizu, Sapienza u Rimu, Harvard i California, Berkeley. Na temelju sporazuma sa Harvardom ustanovljen je i *Real Colegio Complutense na Harvardu* ili *Kraljevski koledž Complutense* na Harvardu sa ciljem razvoja akadmske, intelektualne i naučne saradnje i razmjene. Univerzitetska biblioteka u svojoj kolekciji čuva 2,941,815 jedinica, najveća je univerzitetska biblioteka u Španiji i druga najveća ukupno, odmah iza Nacionalne biblioteke Španije.

Kralj Juan Carlos I od Španjolske je 1961. godine, još za vrijeme diktature, završio studij prava, ekonomije i javne uprave. Njegova ćerka Cristina de Borbón je na ovome univerzitetu završila studij političkih nauka 1989. godine.

Istorija
--------

20. maja 1293. godine Sančo IV od Kastilje je nadbiskupu Gonzalu Garcíju Gudielu u Toledu dodijelio kraljevsku povelju sa odobrenjem za osnivanje *studium generale*-a pod nazivom *El Estudio de Escuelas de Generales*. Sjedište studiuma generalea bilo je u gradu Alcalá de Henares. Kardinal Francisco Jiménez de Cisneros, jedan od bivših učenika *studium generale*-a, kupio je veliko zemljište na kojemu je naredio izgradnju više zgrada namijenjenih radu studiuma stvorivši tako prvi kompleks u istoriji koji je namijenski sagrađen kao univerzitetski kampus. Kampus je nazvan *Civitas Dei* ili *Božji grad* prema knjizi De civitate Dei. 13. aprila 1499. godine kardinal Cisneros je od pape Aleksandra VI ishodio papinsku bulu na temelju koje je Complutense proširen u instituciju univerzitetskog tipa. Papinska bula garantovala je priznavanje stečenih kvalifikacija u cijelom Hrišćanskom svijetu. Bula je također preimenovala instituciju u ***Universitas Complutensis*** prema *Complutum*-u, latinskom nazivu grada Alcalá de Henares u kome se univerzitet originalno nalazio.

Već 1509-1510. akademske godine Complutense se organizovano u pet glavnih škola: Škola umjetnosti i filozofije, Škola teologije, Škola kanonskog prava, Škola filologije i Škola medicine. Tokom XVI i XVII vijeka Complutense je postao jedan od glavnih centara akademske izvrsnosti na svijetu. Mnogi vodeći naučnici u domeni raznih nauka, umjetnosti i politike toga doba su učili ili podučavali u Complutenseovim predavaonicama. Posebni koledži stvoreni su za studente inostranog porijekla, kao što su to bili flamanski ili irski studenti.

Studenti Complutensijanskog univerziteta
----------------------------------------

Jacinto Benavente y Martínez, dobitnik Nobelove nagrade 1922. godine
* Jules Mazarin
* Clara Campoamor
* Javier Solana
* Concepción Arenal
* Federico García Lorca
* Lope de Vega
* Francisco de Quevedo
* Jacinto Benavente
* Javier Marías
* Mario Vargas Llosa
* Miguel de Unamuno
* José Ortega y Gasset
* Santiago Ramón y Cajal
* Alejandro Amenábar
* Luis Buñuel

Izvori
------



***Complutensijanski univerzitet u Madridu*** na Wikimedijinoj ostavi

Vidi još
--------

* Servicio de Publicaciones

Vanjske veze
------------

* Službena stranica

| * p
* r
* u
Institucionalna mreža univerziteta u evropskim glavnim gradovima |
| --- |
| 
* Nizozemska Amsterdam
* Turska Ankara (AU)
* Turska Ankara (ODTU)
* Grčka Atena
* Austrija Beč
* Srbija Beograd
* Njemačka Berlin (Freie)
* Njemačka Berlin (Humbolt)
* Slovačka Bratislava
* Belgija Bruxelles (francuski)
* Belgija Bruxelles (nizozemski)
* Rumunija Bukurešt
* Mađarska Budimpešta
* Danska Kopenhagen
* Irska Dublin
* Finska Helsinki
* Švicarska Lausanne
* Portugal Lisabon
* Slovenija Ljubljana
* Ujedinjeno Kraljevstvo London
* Španija Madrid (UAM)
* Španija Madrid (UAC)
* Rusija Moskva
* Kipar Nikozija
* Norveška Oslo
* Francuska Pariz I
* Francuska Pariz III
* Francuska Pariz VI
* Francuska Pariz-Dauphine
* Češka Prag
* Latvija Riga
* Italija Rim III
* Italija Rim-Sapienza
* Italija Rim-Tor Vergata
* Severna Makedonija Skopje
* Bugarska Sofija
* Švedska Štokholm
* Estonija Tallinn (TU)
* Estonija Tallinn (TTU)
* Albanija Tirana
* Litvanija Vilnius
* Poljska Varšava
* Hrvatska Zagreb

 |